PATVIRTINTA
Šakių rajono savivaldybės
administracijos direktoriaus
2025 m. rugsėjo  d. įsakymu Nr. AT-


DARBO GRUPĖS VEIKLOS REGLAMENTAS

I SKYRIUS
BENDROSIOS NUOSTATOS

1. Šakių rajono savivaldybės (toliau – Savivaldybė) administracijos darbo grupės (toliau – Darbo grupė) veiklos reglamentas (toliau – Reglamentas) nustato Darbo grupės funkcijas, teises ir pareigas bei darbo organizavimą.
2. Darbo grupė savo veikloje vadovaujasi Lietuvos Respublikos vidaus kontrolės ir vidaus audito įstatymu, Vidaus kontrolės įgyvendinimo viešajame juridiniame asmenyje tvarkos aprašu, patvirtintu Lietuvos Respublikos Finansų ministro 2020 m. birželio 29 d. įsakymu Nr. 1K-195 „Dėl vidaus kontrolės įgyvendinimo viešajame juridiniame asmenyje“, Rekomendacinėmis vidaus kontrolės sukūrimo, veikimo ir tobulinimo, jos vertinimo gairėmis viešojo sektoriaus subjektams, Savivaldybės tarybos sprendimais, Savivaldybės administracijos direktoriaus (toliau – Administracijos direktorius) įsakymais ir šiuo Reglamentu.

II SKYRIUS
DARBO GRUPĖS FUNKCIJOS

3. Darbo grupė vykdo šias funkcijas:
3.1. koordinuoja Savivaldybės administracijos vidaus kontrolės politikos įgyvendinimo procesą;
3.2. rengia ir teikia Administracijos direktorius tvirtinti rizikų vertinimo metodiką;
3.3. atlieka Savivaldybės administracijos rizikų vertinimą, nustato reikšmingumą bei parengia ir teikia tvirtinti Savivaldybės administracijos direktoriui rizikų valdymo veiksmų planą;
3.5. teikia Administracijos direktoriui rekomendacijas ir siūlymus dėl Savivaldybės administracijos vidaus kontrolės ir rizikos vertinimo metodikos tobulinimo ir su ja susijusių dokumentų keitimo.

III SKYRIUS
DARBO GRUPĖS TEISĖS IR PAREIGOS

4. Darbo grupė turi šias teises:
4.1. pagal savo kompetenciją teikti pasiūlymus Administracijos direktoriui;
4.2. kviesti į Darbo grupės posėdžius Administracijos specialistus;
4.3. gauti iš Administracijos padalinių darbui reikalingą informaciją ir dokumentus;
4.4. siūlyti pakeisti ir papildyti šį Reglamentą.
5. Darbo grupės narys privalo:
5.1. dalyvauti Darbo grupės posėdžiuose;
5.2. laikytis konfidencialumą ir duomenų apsaugą reglamentuojančių teisės aktų nuostatų;
5.3. būti nešališkas ir atsakingas;
5.4. teikti turimą informaciją Darbo grupės vadovui, kitiems Darbo grupės nariams, kuri reikalinga Darbo grupės tikslui pasiekti;
5.5. vykdyti Darbo grupės vadovo pavedimus. 

IV SKYRIUS
DARBO GRUPĖS POSĖDŽIŲ ORGANIZAVIMO TVARKA

6. Darbo grupės posėdžius šaukia ir jiems pirmininkauja Darbo grupės vadovas. Nedalyvaujant Darbo grupės vadovui, jo funkcijas atlieka Darbo grupės vadovo pavaduotojas, kurį Darbo grupė išsirenka pirmojo posėdžio metu.
7. Darbo grupės posėdžiai organizuojami pagal poreikį ir Darbo grupės nariams pageidaujant, Darbo grupės posėdžiai gali būti organizuojami nuotoliniu arba mišriuoju būdu.
8. Darbo grupės posėdis laikomas įvykusiu, jei jame dalyvauja ne mažiau kaip pusė Darbo grupės narių. 
9. Posėdžio metu svarstomi sprendimai priimami atviru balsavimu paprasta balsų dauguma arba bendru sutarimu. Jeigu balsai pasiskirsto po lygiai (laikoma, kad balsai pasiskirstė po lygiai tada, kai balsų gauta tiek pat, kiek prieš, taip pat kai balsų už gauta tiek pat, kiek prieš ir susilaikiusių kartu sudėjus) balsuojama dar kartą. Jeigu balsvus dar kartą balsai pasiskirsto po lygiai, lemia Darbo grupės vadovo balsas.
10. Balsuodamas kiekvienas Darbo grupės narys turi po vieną balsą.
11. Darbo grupės posėdžių protokolus pasirašo Darbo grupės vadovas ir sekretorius.

V SKYRIUS
BAIGIAMOSIOS NUOSTATOS

12. Šiame Reglamente neaptarti klausimai sprendžiami Lietuvos Respublikos įstatymų nustatyta tvarka.
13. Šis Reglamentas gali būti keičiamas, papildomas ir pripažįstamas netekusiu galios Administracijos direktoriaus įsakymu.
14. Šis Reglamentas skelbiamas Šakių rajono savivaldybės interneto svetainėje www.sakiai.lt.

